Szkòda, że dokôzkù nie jidze dostac na Pòmòrzim. Równak nie je rzekłé, że długò bãdzemë za nim żdelë i jesz w kaszëbsczim jãzëkù. Temù, że taczich farwnëch òpòwiôstków wcyg mómë mało, a bëtowsczi part KPZ bëlno to rozmieje. Dlô bëtowsczich zrzeszeńców to bë béł ju trzecy kòmiks w rodny mòwie. Róman nie przékùje téż, czej pitómë ò pòstãpny dzél ò Chòtkù. A dlôcze ò Chòtkù, a nié ò Chòcmiérzu? Przecã òd pierszégò hëftu z knôpa na gwës ju sa pòzmienił w bëńla, a chto wié, mòże je ju żeniałi i mô ricersczi pas ù bòkù? – òdpòwiôdô pitanim artista, równak chùtkò doszmërgô, że na pòstãpnégò Swiãca przińdze nama jesz dosc pòczekac.